་ནང་གང་ལའང་གནས་པ་མེད།ཐལ་གྱིས་ཅིར་ཡང་འཆར་བ་འགག་པའང
མེད།ཕྱོགས་མཚམས་རྐང་དུའང་འགྲོ་བ་དང་ཕྱིན་པ་མེད།དེ་ལྟར་ན་སྐྱེ་འགག་གནས་གསུམ་འགྲོ་འོང་སོགས་མེད་དེ།རྣམ་རྟོག་སྐད་ཅིག་མ་གཅིག་ལ་མཚོན་ན།རྟོག་པ་སྔ་མ་འགག།ཕྱི་མ་མ་སྐྱེས།ད་ལྟ
བ་ལ་གཟུགས་ཁ་དོག་གང་ཡང་མ་གྲུབ་པས།ཆོས་དང་གང་ཟག་གི་བདག་གཉིས་པོ་སེམས་ལས་ལོགས་སུ་མེད།༦སེམས་ཀྱང་རྣམ་རྟོག་སྐད་ཅིག་མ་འདི་ལས་གཞན་དུ་མེད།དེ་ཡང་དངོས་པོ་མེད་པར་སོང་བས།
ཆོཆོས་དང་གང་ཟག་གི་བདག་གཉིས་པོ་མེད་པར་རྟོགས་པའོ།།དེ་ལྟར་བདག་མེད་ཀྱི་དོན་མ་རྟོགས་ན་སངས་རྒྱས་པ་ལྟ་ཞོག།འཁོར་བ་ལས་ཀྱང་འཕགས་པར་མི་འགྱུར་བས་བདག་མེད་ཀྱི་དོན་བསྒོམ་པ་ཤིན་ཏུ
གལ་ཆེའོ།།དེ་ཡིས་སྔོན་འགྲོ་རྣམས་བསྟན་ཟིན་ཏོ།།སྤྱི་དོན་གཉིས་ཡ་དངོས་གཞི་ཁྲེགས་ཆོད་ཀྱི་དོན་བསྟན་པ་ལ་གསུམ།ངོ་རང་ཐོག་ཏུ་སྤྲད་པ།ཐག་གཅིག་ཐོག་ཏུ་བཅད་པ།གདིང་གྲོལ་ཐོག་ཏུ་བཅའ།།
བ་གསུམ་གྱི།དང་པོ་ནི།དངོས་གཞི་ཁྲེགས་ཆོད་ལ་སྙན་པ་ནིཿརང་གི་རིག་པ་སྐད་ཅིག་མཿརང་ཐོག་ཉིད་དུ་ངོས་བཟུང་ཕྱིརཿལུས་གན་ད་ངག་རླུང་ཅི་བདེར་བཞགཿམ་བཅོས་མི་སྤྲོ་མི་བསྡུ་བརཿ

གག་ཤུ་བྲལ་བ་ཧད་དེ་བཿཆོས་སྐུ་ཆེན་པོར་ཕུད་པ་ནིཿརང་ངོ་འཕྲོད་པ་གཅིག་ཆོ་ག་ཡིནཿཞེས་གསུངས་པས་འཁོར་བའི་རྣམ་རྟོག་ཁྲེགས་སེ་གཅོད་པའི་དོན་བསྟན་པ་ལ།རང་གི་དྲན་རིག་སྐད་ཅིག་མ་འདི་
ཀའི་རང་ཐོག་ཏུ་ཆོས་ཀུན་ངོས་བཟུང་བའི་ཕྱིར་བསམ་གཏན་གྱི་རྣལ་དུ་དབབ་པ་ནི།གོང་གི་ལུས་ངག་ཡིད་གསུམ་བསྒྲིམས་ཏེ་གནད་གསུམ་པོ་ལ་བསླབ་པའི་མཐར།ལུས་གནད་དང་།ངག་རླུད་ཅི་བདེ།
སེམས་མ་བཅོས།མི་སྤྲོ།མི་བསྡུ་བར།ལྷོད་དེ།འབོལ་ལེ།ཤིག་གེ་བཞག་པས།གཞི་གང་དུའང་མ་གྲུབ།རྩ་བ་གང་ལའང་མ་བརྟེན།སྟོང་སང་ངེ་བ།ངོ་བོ་སྟོང་པ།གསལ་ཝལ་ལེབ
རང་བཞིན་གསལ་བ།དེའི་རང་ལས་ཡུལ་སྣང་ཅི་ཡང་འཆར་བ་རྟོག་མེད་དུ་འགྲོ་བ་ཐུགས་རྗེ་སྣ་ཚོགས།ཆདེའི་ཚེ་བདེ་གསལ་མེ་རྟོག་པ་གསུམ་གཅིག་ཆར་དུ་ཤར་ཡང་གོལ་སར་སི་འགྲོ་སྟེ།མི་རྟོག་པ་སྟོང་པ
མྱོང་བ་ཅན།གསལ་ལ་འཛིན་པ་མེད་པ།བདེ་ལ་ཞེན་པ་མེད་པ་འདི་ཞེས་ཚིག་གིས་མཚོན་མི་ནུས་པ་ལྷག་གེ་ཤར་བ་ན།དེའི་ངང་དུ་སྒོ་གསུམ་ལ་ལས་མི་འཆོལ་བར་ཆད་པ་ངལ་བསོ་བ་བཞིན་དུ་རྣལ་མར་བཞག
གོ།།གོ་ལས་མེད་པར་ཤེས་རབ་ཀྱིས་རང་སོང་གཞུག་པ་ནི།དེ་ལས་ཚོགས་དྲུག་གི་སྣང་བ་བཐལམ་མེར་ཤར་བ་ན་ཕྱི་རོལ་གྱི་ཡུལ་ལ་དཔྱད་པས།ཡུལ་ལ་དངོས་པོ་མེད་དེ་སྙ་མ་དང་རྨི་ལམ་གྱི་བཟོ་བཀོད་ལྟར

བུན་ནེ་ཤིགས་སེ་བའི་ངང་དུ་རྩལ་སྤྱང་།ནང་གི་མྱོང་བ་ལ་དཔྱད་པ་ནི།སོ་སོ་རང་གི་ཡེ་ཤེས་གཞོན་ནུ་མའི་བདེ་བ་ལྟར་ཉམས་སུ་མྱོང་ཡང་།ཡོད་པའི་མཐའ།མེད་པའི་མཐའ།ཆད་པའི་མཐའ།
རྟག་པའི་མཐའ་གང་དུའང་འཛིན་པ་མེད་པ་ཕྱི་ནང་དབྱེར་མེད་དེ།ཐོགས་མེད་ཟང་ཐའ་ལེབ་དེ་ཀའི་ངང་དུ་ལ་བཟླའོ།།ཕྱི་ནང་དབྱེར་མེད་པའི་དོན་དེ་ངོ་སྤྲད་པ་ནི།ཕྱི་ནང་གི་ཆོས་ཐམས་ཅད་སེམས་ཉིད་རང་རིག་པའི་རྩལ་དུ།
ངོ་སྨད།རང་རིག་པའི་ངོ་བོ་སྟོང་པ་ཆོས་སྐུར་རོ་སྤྲད།རང་བཞིན་གསལ་བ་ལོངས་སྐུར་རོ་སྤྲད།ཐུགས་རྗེ་མ་འགགས་སྣ་ཚོགས་ཤར་པ་སྤྲུལ་སྐུར་ངོ་སྤྲད།འཛིན་མེད་རང་གསལ་དུ་གནས་པ་ཞི་གནས་སུ་ངོ་སྤྲད།།
ཉམས་མྱོང་བརྗོད་མེད་དུ་འཆར་བ་ལྷག་མཐོང་དུ་ངོ་སྤྲད།དེ་ཐམས་ཅད་སྤྲོས་པའི་མཐའ་གང་དུའང་མི་གནས་པ་ལྟ་བར་ངོ་སྤྲད།སྒོམ་དུ་མེད་པའི་གནས་ལུགས་ཡེངས་མེད་སོ་མར་འཇོག་པ་སྒོམ་པར་ངོ་སྤྲད།།
མཉམ་རྗེས་ཀྱི་རྟོག་པ་ཐམས་ཅད་གཉེར་ཁ་མེད་པར་རང་གྲོལ་དུ་ཞིག་པ་སྤྱོད་པར་ངོ་སྤྲད་པས།དེ་ལྟ་བུར་ངོ་ཤེས།ཐག་ཆོད།གདིང་རྙེད།རྩལ་རྫོགས།བསྟན་པ་ཐོབ་པ་འབྲས་བུར་ངོ་སྤད་ལ།འདི་ཕྱི།
ར་དོའི་ཉམས་ལེན་ཐམས་ཅད་གནད་གཅིག་ཏུ་དྲིལ་ལ་བསྐྱང་ངོ་།།དེ་ལྟར་རྣལ་དབབ་སོར་གཞུག།གཞན་དུ་སྔོན་འགྲོའི་སྐབས་སུ་འཆད་ཀྱང་འདིར་ངོ་སྤོད་དང་སྦྱར་ཏེ་བཤད་པ་ཡིན་ལ།ངོ་སྤྲོད་བཅུ་པོ་དེ་ཡང

དོན་དུ་རིག་པ་སྐད་ཅིག་མ་གཅིག་པུ་ལ་རྫོགས་པས་རྫོགས་པ་ཆེན་པོ་ཞེས་བྱའོ།།ཁྲེགས་ཆོད་པཅན་ཐབས་སུ་ངོ་སྐད་ཚུལ་གྱི་ཐབས་དུ་མ་ཡོད་ཀྱང་འདིར་ཐུན་མོངས་ཙམ་མོ།།གཉིས་པ་ཐག
གཅིག་ཐོག་ཏུ་བཅད་པ་ནི།དེ་ཚེ་དུག་ལྔའི་རྟོག་པ་སོགསཿསེམས་ཀྱི་རོལ་པ་ཅི་ཤར་ཡང་རྩ་སྣང་སྲིད་ཆོས་སྐུའི་ཡོ་ལངས་ཏེཿཀུན་བཟང་ཀློང་ལས་མ་འདས་པརཿམཉམ་བཞག་རྗེས་ཐོབ་ཐམས་ཅད་དུ།བཟང
ངན་རོ་མཉམ་ལྟ་བ་ཉིད།འཕྲད་ཚད་དོན་ལྡན་ངེས་གསང་མཆོགཿགཞན་གྱི་མན་ངག་ཐབས་ཚུལ་ལཿབློ་མི་འཇུག་པར་ཐག་བཅད་དོཿཅེས་གསུངས་པས།ནང་གི་འདོད་ཆགས་དང་།ཞེ་སྡང་།གཏི་མུག
་རྒྱལ།ཕྲག་དོག།སེར་སྣ་སོགས་མི་དགེ་བའི་རྟོག་པ།དད་པ།སྙིང་རྗེ།བྱམས་པ།དཀའ་བ་སོགས་དགེ་བའི་རྟོག་པ།དགེ་མི་དགེ་གང་ཡང་མིན་པའི་ལུང་མ་བསྟན་གྱི་རྟོག་པ་ཐམས་ཅད་དང་།ཕྱིའི་གཟུགས
སོགས་སྣང་ཞིང་སྲིད་པའི་ཆོས་ཐམས་ཅད་དོན་རང་གི་སེམས་ཉིད་རིག་པ་ངོ་བོ་སྟོང་པའི་རྩལ་ལས་མེ་ལོང་ནང་གི་གཟུགས་བརྙན་ལྟར་ཤར་བ་དངོས་མེད་རང་གསལ།རང་རིག་ངོ་བོ་སྟོང་པ་ཆོས་སྐུའི་རོལ་པའམ།ཆོ་འཕྲུལ་ལམ།
ཡོ་ཡང་དུ་ཤར་བ་རྣམས་དགེ་བའི་རྟོག་པ་བྲང་དུ་མེད།མི་དགེ་བའི་རྟོག་པ་དོར་དུ་མེད།ལུང་མ་བསྟན་གྱི་རྟོག་པ་བར་མ་དོར་བཞག་ཏུ་མེད།རང་རིག་པ་ངོ་བོ་སྟོང་པའི་རང་རྩལ་ཆུའི་ཆུ་རླབས་ལྟར་སྟོང་པ་ཉིད་ལས་མ་འདས་པས

ཨོཾཿབཟང་ངན་ཀུན་སྟོང་ཉིད་ཡིན་པར་མཉམ་པས་བཟང་པོར་གནས་པའི་དབྱིངས་སམ་ཀློང་ལས་གཞན་དུ་འགྱུར་བ་མེད།རྣམ་པ་རིག་ཐོག་ཏུ་འཛིན་པ་མེད་པར་གྲོལ་ཐུབ་མ་ཐུབ་ཀྱིས་འཁོར་འདས་ཁྱད་པར་འབྱེད།ནལ
འབྱོར་པས་རིག་པ་ངོ་འཕྲོད་པ་ནས་བཟུང་།མཉམ་བཞག་སྐབས་འཛིན་རྟོག་མེད་ཅིང་།རྗེས་ཐོབ་ལའང་འཛིན་རྟོག་རྣམས་སྐྱེས་གྲོལ་དུ་འགྲོ་བས་མཉམ་རྗེས་གཉིས་ཀར་དགེ་མི་དགེའི་རྣམ་རྟོག་རང་གྲོལ་འགྲོ་བ་བཟང་ངན་རོ།
མཉམ་དུ་གྲོལ་བའི་ལྟ་བ་འཕྲད་ཚད་དོན་ལྡན་འདི་ལྟ་བུའི་ངེས་པ་དོན་གྱི་གསང་ཆེན་མཐར་ཐུག།མན་ངག་གི་མཆོག་འདིས་མྱུར་དུ་སངས་རྒྱས་ཀྱི་གོ་སར་པ་སྒྱེལ་བ་ཡིན་པས།གཞན་གྱི་མན་ངག་གི་ཐབས་ཚུལ་ལ་བློ་མི་
འཇུག་པར་ཐག་བཅད་དགོས།དེ་ལྟར་ཕྱི་ནང་གི་ཆོས་ཐམས་ཅད་རང་རིག་པའི་རྩལ་དུ་ཐག་བཅད།དེ་ཉིད་ངོ་བོ་སྟོང་པ་ཆོས་སྐུར་ཐག་བཅད།རང་བཞིན་གསལ་བ་ལོངས་སྐུར་ཟག་བཅད།ཐུགས་རྗེ་སྣ་ཚོགས་སྡང་བ་
སྤྲུལ་སྐུར་ཐག་བཅད།འཛིན་མེད་རང་གསལ་དུ་གནས་པ་ཞི་གནས་སུ་ཐག་བཅད།ཉམས་མྱོང་བརྗོད་མེད་དུ་འཆར་པ་ལྷག་མཐོང་དུ་ཐག་བཅད།དེ་ཐམས་ཅད་སྤོས་པའི་མཐའ་གང་དུའང་མི་གནས་བལྟ་བར་ཐག་
བཅད།བསྒོམ་དུ་མེད་པའི་གནས་ལུགས་ཡེངས་མེད་སོ་མར་འཇོག་པར་ཐག་བཅད།མཉམ་རྗེས་ཀྱི་རྟོག་པ་ཐམས་ཅད་གཉེར་ཁ་མེད་པར་རང་གྲོལ་དུ་ཞིག་པ་སྤྱོད་པར་ཐག་བཅད།དེ་ལྟར་ཐག་ཆོད།གདིང་ཐོབ་རྩལ་

རྫོགས་པ་འབྲས་བུར་ཐག་བཅད་དོ།།གསུམ་པ་དིང་གྲོལ་ལོག་ཏུ་བཅའ་བ་ནི།དེ་ལ་གདིང་དུ་བྱ་བ་ནི།ཡེ་ནས་རང་ཤང་རང་ཀྲོལ་ལ་དམིགས་གཏད་མཚན་མ་མི་དགོས་པརཿཚུལ་རི་མོ་བྲིས་པ་ལྟར།
ཁམས་གསུམ་འཁོར་བའི་གཞི་རྩ་ཆོད།ཅེས་གསུངས་པས།དེ་ལྟར་ངོ་སྤོད།ཐག་ཆོད་པ་དེ་ལ་གདིང་དུ་བྱ་བ་ནི།རྣམ་རྟོག་གང་ཤར་ཡང་སྐྱེས་གྲོལ་ཡིན་པས་མཐོང་སར་ཡལ།རང་གྲོལ་ཡིན་པས་བལྟ་བྱ་ལ་
བྱེད་གཉེན་པོ་མི་དགོས།ཤར་གྲོལ་ཡིན་པས་རྣམ་རྟོག་སྔ་མ་ལ་ཕྱི་མས་བལྟ་མི་དགོས།ཡེ་གྲོལ་ཡིན་པས་འདི་ཡིན་འདི་མིན་གྱི་རྩིས་གདབ་མི་དགོས།ཆུ་ལ་རི་མོ་བྲིས་པ་ལྟར་རྣམ་རྟོག་གང་སྐྱེས་པ་སྤང་བླ་ལ་
མེད་པར་རང་བབས་སུ་བཞག་པས་རང་ཡལ་དུ་འགྲོ།རྣམ་རྟོག་གཅིག་ལ་གཉིས་མཐུད་ཀྱི་སྔ་མ་ཡུལ་དང་ཕྱི་མ་འཛིན་པ་བྱས་ནས་གཟུང་འཛིན་གྱི་འཁྲུལ་པའི་ལས་མི་བྱེད།ལས་མ་བྱས་པས་འཁོར་བར་སྐྱེ་མི་
སྲིད་པས་ཁམས་གསུམ་འཁོར་བའི་གཞི་རྩ་ཆོད་ཅིང་།གོང་གི་དོན་བཅུ་པོ་ལ་ངེས་པར་གདིང་ཐོབ་བོ།།སྤྱི་དོན་གསུམ་པ་དེ་ལྟར་ཉམས་སུ་བླངས་པའི་རྗེས་སུ་གནས་སྐབས་དང་མཐར་ཐུག་ཏུ་འབྲས་བུ་ཐོབ་ཚུལ་
གཉིས་ཀྱི་ས་དང་པོ།བླ་ན་མེད་པའི་སྣང་བ་མཐར་ཕྱིན་ཕྱིར།དེ་དོགས་མེད་པར་སྒོམ་པ་ཀློང་ཆུབ་པཿལྟ་བའི་རྒྱལ་པོ་གནམ་འཕང་གཅོད་པ་བཞིནཿ།ཁྱུང་ཆེན་རྩལ་རྫོགས་དང་དུ་ངོ་སྤྲད་དོ།།ཞེས་གསུངས

པས་སྐཐ་འདིར་ཐོད་རྒལལ་རྩལ་སྤྱད་པས་སྣང་བཞི་མཐར་ཕྱིན་པར་བྱ་བའི་ཕྱིར།ཕྱི་ནང་གི་ཆོས་ཐམས་ཅད་རང་རིག་རྩལ་དུ་ངོ་ཤེས་ཐག་ཆོད།གདིང་ཐོབ་པས་བཟང་ངན་གྱི་སྤང་བླང་རེ་དོག་ཡང་
བག་ཚ་གང་ཡང་མེད་པར་བཏུལ་ཞུགས་ཀྱི་སྤྱོད་པ་བསྐྱངས་པས་སྡང་སྲིད་ཐམས་ཅད་ཁྲལ་ཁྲོལ་དུ་གྱུར་ནས།སྣང་བ་དང་རིག་པ་འདྲེས་པས་ཤེས་པ་ཕྱེ་མ་མེ་བར་ཡུན་རིང་དུ་འགྲོ།།རིག་པ་གཟའ་གཏད་མེད
པས།ངག་ཀྱང་ཚེ་རོལ་མོ་རོལ་དུ་སྨྲ་བ་དེ་ཀའི་ངང་པསྐྱངས་པས།ངོ་བོ་སྟོང་པ་ཆོས་སྐུར་རྩལ་རྫོགས་པས་མཉམ་རྗེས་མེད་པར་ཐམས་ཅད་སྟོང་པར་རྟོག།།རང་བཞིན་གསལ་བ་ལོངས་སྐུའི་རྩལ་རྫོགས་པས།།
ཐོད་རྒལ་གྱི་སྣང་བ་ལྷ་སྐུ་ཁོ་ནར་འཆར།ཐུགས་རྗེ་སྣ་ཚོགས་སྣང་བ་སྦྲུལ་སྐུར་རྩལ་རྫོགས་པས་ཆོས་ཐམས་ཅད་དག་པའི་སྣང་བ་འཆར།མ་བཅོས་དང་གསལ་གནས་པ་ཞི་གནས་ཀྱི་རྩལ་རྫོགས་པས་ཕལ་ཆེར
མཉམ་བཞག་ཁོ་ནར་གནས།ཉམས་མྱོང་བརྗོད་མེད་དུ་འཆར་བ་ལྷག་མཐོང་གི་རྩལ་རྫོགས་པས་མངོན་ཤེས་ཐོགས་མེད་དུ་ཤར།ལྟ་བ་ཕྱོགས་རིས་ཕུ་མ་ཆད།སྒོམ་པ་ཡེངས་མེད་དུ་བརྡལ།སྤྱོད་པ་ཤུགས་འབྱུང་།།
རྫུ་འཕྲུལ་སྣ་ཚོགས་པས་འགྲོ་བའི་དོན་བྱེད་དེ།གདིང་ཐོབ་མཐར་རྩལ་རྫོགས་པའི་ཚུལ་ཡང་།འདི་ལྟར་རྟོགས་པའི་རྣལ་འབྱོར་པཿསྣང་སྲིད་འཁོར་འདས་དགྲར་ལྡད་ཀྱང་ཿཉམ་ང་ཅུང་ཟད་མེད་པའོཿ།།

ཞེས་སོ།།གཉིས་པ་མཐར་ཐུག་གི་འབྲས་བུ་ནི།ཆོས་ཉིད་དགོངས་པས་གཟེར་གདབ་པསཿཚེ་འདིར་སྐུ་དང་ཡེ་ཤེས་རྙེདཿལྷུན་གྱིས་གྲུབ་པར་ཐེ་ཚོམ་མེདཿཅེས་དང་།ཁྲིགས་ཆོད
ཐོལ་བ་བཞི་དང་ལྡནཿཐོད་རྒལ་སྣང་བཞི་མཐའ་རུ་ཕྱིནཿངོ་བོ་སྐུ་ལ་རང་བཞིན་དང་ཿཐུགས་རྗེ་ཡེ་ཤེས་ཕྲིན་ལས་སོཿཞེས་གསུངས་པས་དེ་ལྟར་ཆོས་ཉིད་མ་བཅོས་པའི་གནས་ལུགས་རང་གསལ་དུ་འཇོག
ཅིང་།།རང་གྲོལ་དུ་སྐྱོང་བའི་ཐབས་ཚུལ་དུ་མས་ཆོ་འདིར་སྐུ་དང་ཡེ་ཤེས་བརྙེས་པའང་འབད་རྩོལ་དཀའ་བ་ཆེར་མ་དགོས་པ་ལྷུན་གྱིས་གྲུབ་པར་ཐེ་ཚོམ་མེད་དོ།།དེ་ཡང་ཁྲེགས་ཆོད་གྲོལ་བ་བཞི་སྟེ།ངོ་འཕྲོད།།
ཐག་ཆོད།གདིང་ཐོབ།རྩལ་རྫོགས་ནས།ངོ་བོ་སྟོང་པ་ལ་བརྟན་པ་ཐོབ་པས་ཆོས་སྐུར་སངས་རྒྱས།རང་བཞིན་གསལ་བ་ཡེ་ཤེས་ལ་བརྟན་པ་ཐོབ་པས་ལོངས་སྐུ་ངེས་པ་ལྔ་ལྡན་འགྲུབ།ཐུགས་རྗེ་སྣ་
ཚོགས་སྣང་བ་སྤྲུལ་སྐུ་ལ་བརྟན་པ་ཐོབ་པས་འགྲོ་བའི་དོན་དུ་ཕྲིན་ལས་རྐུན་མི་འཆད་པའོ།།ཁྲེགས་ཚོད་གཅིག་ཐོག་ཐག་ཆོད་པསཿརྒྱལ་བའི་དགོངས་པ་མ་ལུས་པཿརྟོགས་ཤིང་སྨྲ་བར་བྱེད་པ་ཡིན།།
ཞེས་གསུངས་པས་ཁྲེགས་ཆོད་གཅིག་ཐོག་ཏུ་ཐག་ཆོད་པས་རྫོགས་ཆེན་སྟོན་རུང་བར་གསུངས་སོ།།རིགས་སསུམ་མགོན་པོས་མངོན་སུམ་དུཿསྐལ་ལྡན་པདྨ་བདག་ལ་གདམསཿསྙིང་གི་བུ་ལ་གཏད་དོ་ཏྱཿ

ཨོཾཞེས་དང་།རྒྱལ་ཀུན་གསུང་གི་མངའ་བདག་དང་ཿསྙིང་རྗེའི་གཏེར་ཆེན་གསང་བའི་བདག།འགྲོ་བའི་མགོན་པོ་གསུམ་གྱིས་གདམསཿའང་བྱུང་པདྨ་འབྱུང་གནས་ཀྱིཿསྙིང་གི་ཐིག་ལེ་འདི་ཡིན་པ་སཿ།
འཆད་ཉན་སྤེལ་ཞིང་ཉམས་བླངས་པསཿཡང་དང་དབྱེར་མེད་མངོན་སངས་རྒྱཿགཞན་དུ་ཡོན་ཏན་ཅི་ཞིག་བརྗོདཿཐབས་ཀྱི་རང་གསང་ཡིན་པའི་ཕྱིརཿ།མང་དུ་སྤེལ་ཡང་དགོས་པ་མེད།འོད་གསལ་
སྙིང་པོའི་བསྟན་པ་འདི་རྣ་དབུས་དང་མཐའ་འཁོ་བ་ཐམས་ཅད་དུཿའཕེལ་ཕྱིར་མ་དེངས་དོན་དུ་སཱ་སཿལས་ཅན་བུ་དང་འཕྲད་པར་ཤོག་ཏུཅེས་གསུངས་པས།རིགས་གསུམ་མགོན
པོས་པདྨ་འབྱུང་གནས་ལ་གདམས་པའི་སྙིང་ཏིག་འདི་སྤེལ་ཞིང་ཉམས་སུ་བླངས་པས་སངས་རྒྱས་གཉིས་པ་དེ་དང་དབྱེར་མེད་པར་འགྱུར་པས་དེ་ལས་ཡོན་ཏན་ཅི་ཞིག་བརྗོད་དེ་བརྗོད་མི་དགོས་སོ།།སྐལ་མེད
རྨོངས་པ་ལ་མང་དུ་བཤད་ཀྱང་དོན་མི་གོ།འོན་ཀྱང་དད་པ་ཡོད་ན་ཆོས་ཐོས་པའི་ཕན་ཡོན་ཡོད་ཅིང་སྐལ་ལྡན་གྱིས་རྟོགས་པར་འགྱུར་རོ།།སྐལ་པ་བཟང་ངན་གྱི་དབྱེ་བསལ་དཀའ་བས་དད་པ་ཡོད།
ན་ཆད་སུ་ལ་ཡང་སྟོན་དགོས་ཤིང་གསང་སྒྲོགས་ཀྱི་ཉེས་པ་མི་འབྱུང་ལ།དད་མེད་རྟོག་གེ་པ་ལ་ནི་མ་ཡིན་ནོ།།སྤ་ཐལ་འགྱུར་གྱི་རྒྱུད་ལས།ཀུན་བཟང་ཐུགས་ཀྱི་བསྟན་པ་ནི།།ཚེ་ལོ་བཅུ་པའི་

དུས་སུ་དརཿཞེས་པས་མཐའ་དབུས་ཀུན་གྱི་འགྲོ་བའི་དོན་དུ་ཁམས་ཀྱི་གླ་བ་རྐང་གཅིག་ཡེ་རྒྱལ་ནམ་མཁའ་མཛོད་དུ་གཏེར་དུ་སྦས་པ་སྐལ་ལྡན་ཕོ་མོ་དཔྱོད་ལྡན་རྣམས་ཀྱི་སྤྱན་སྔར་སྤྱན
དྲངས་ཤིང་ལྟ་བ་གཏན་ལ་ཕབ་པས་ཡིད་ཆེས་པར་བྱས་སོ།།དེ་ལྟར་བརྗོད་བྱའི་དོན་གྱི་ལུང་ཿརྗོད་བྱེད་བཤད་པར་བྱ་བའི་ལུང་།ཀུན་འདུས་ཀུན་ལས་ཁྱད་པར་འཕགསཿབསྡུས་པ་མཁས་པས།
རྒྱ་ཆེར་བཀྲལཿཞེས་གསུངས་པསཿརྒྱུད་ལུང་མན་ངག་ཐམས་ཅད་ཀྱི་དོན་འདུས་ཤིང་ཀུན་ལས་ཁྱད་པར་འཕགས་པ་འདི་ཉིད་གཏེར་གཞུང་རྡོ་རྗེའི་ཚིག་རྣམས་བསྡུས་པ་གོ་དཀའ་བ་རྣམས་ཅུང་ཟད་རྒྱས
པར་བཀྲལ་ཏེ་བཤད་པ་འདི་ནི།དོན་བརྒྱད་བསྟན་པའི་བདག་པོསྐྱབས་མགོན་འབྲུག་པ་རིན་པོ་ཆེ་དང་།དཔལ་ཀརྨ་པ་ཆེན་པོའི་རྗེ་དཔོན་མཆོག་སྤྲུལ་རིན་པོ་ཆེ་ཉི་ཟླ་ཟུང་གིས་གཙོར་མཛད་ཆོས
དྲུ་སོསོགས་སྐུ་དོ་རྣམས་ཀྱི་ཐུགས་དམ་ཉམས་པ་ཞེས་རྒྱུ་དང་།རང་གི་བུ་སློབ་རྣམས་ཀྱིས་ཐུགས་དམ་མཛད་ཆེད་དང་།ཉེ་ཆར་བླ་མ་ཀརྨ་ངེས་དོན་འཇམ་དབྱངས་ཀྱིས་ཐུག་དམ་ཉམས་སུ་བསྟར་ཕྱིར་ལྷ་
སྲས་གསེར་གྱི་མེ་ཏོག་བཅས་བསྐུལ་མ་མཛད་ངོར་རྫོགས་ཆེན་པ་ཐ་མཆོག་གྱུར་གླིང་པས་ས་འབྲུག་ནག་པ་ཟླ་བའི་དཀར་ཕྱོགས་ལ་འོག་མིན་མཚུར་གྱི་གནྡོ་ལར་བྲིས་པ།ཁྱབ་བདག་རྫོགས་པའི་སངས་རྒྱས།

དཔལཀ་རྨ་བ་ཆེན་པོ་ཐེག་པ་མཆོག་གི་རྡོ་རྗེའི་ཐུགས་དགོངས་ཆོས་དབྱིངསུ་རྫོགས་ཤིང་།སླར་མཆོག་གི་སྤྲུལ་པའི་སྐུའི་ཕྱག་རྟེན་དུ་གྱུར་ནས་འོད་གསལ་རྫོགས་པ་ཆེན་པོའི་བསྟན་པ་ཕྱོགས་མཅུར་ཁྱབ
ཅིང་།ཡུན་རིང་དུ་གནས་པས་འགྲོ་བ་རྣམས་མྱུར་དུ་ཀུན་བཟང་རིགས་གསུམ་མགོན་པོའི་གོ་འཕང་ཐོབ་པའི་རྒྱུར་ཤོག་ཅིག།